Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 871

1. A képzési cél Olyan szakemberek képzése, akik felkészültek a japán nép múltjával és jelenével foglalkozó humán- és társadalomtudományok művelésére. A képzés során a hallgatók elsajátítják a klasszikus japán nyelvet és a modern japán nyelvet, tájékozottságot szereznek a japán filológia, nyelvészet, irodalomtörténet, történelem, vallás- és eszmetörténet, művelődéstörténet, valamint a japán társadalomkutatás tárgykörében. E szakembereket szilárd japán nyelvi tudásuk és kulturális ismeretanyaguk képessé teszi a japán nyelv és a japanisztika oktatására, és helyt tudnak állni a magyar kulturális élet legkülönbözőbb területein, tudományos munkahelyeken, valamint a külföldi kapcsolatokkal foglalkozó intézményekben. A szakon tanári képesítést lehet szerezni. A szak — első alapképzésben — csak más, egyetemi szintű szakkal társítva, kétszakos képzés keretében végezhető.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes